
z 24. septembra 2026,


ktorým sa mení a dopĺňa zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov                     a ktorým sa menia a dopĺňajú niektoré zákony

Národná rada Slovenskej republiky sa uzniesla na tomto zákone:

Čl. I

Zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení zákona č. 340/2005 Z. z., zákona č. 519/2005 Z. z., zákona č. 214/2006 Z. z., zákona č. 644/2006 Z. z., zákona č. 659/2007 Z. z., zákona č. 552/2008 Z. z., zákona č. 186/2009 Z. z., zákona č. 276/2009 Z. z., zákona č. 492/2009 Z. z., zákona č. 129/2010 Z. z., zákona č. 394/2011 Z. z., zákona č. 547/2011 Z. z., zákona č. 132/2013 Z. z., zákona č. 352/2013 Z. z., zákona č. 213/2014 Z. z., zákona č. 373/2014 Z. z., zákona č. 374/2014 Z. z., zákona č. 90/2016 Z. z., zákona č. 292/2016 Z. z., zákona č. 237/2017 Z. z., zákona č. 279/2017 Z. z., zákona č. 214/2018 Z. z., zákona č. 373/2018 Z. z., zákona č. 209/2021 Z. z., zákona č. 129/2022 Z. z., zákona č. 192/2023 Z. z., zákona č. 106/2024 Z. z., zákona č. 108/2024 Z. z., zákona č. 248/2024 Z. z., zákona č. 334/2024 Z. z., zákona č. 187/2025 Z. z, zákona č. 312/2025 Z. z. a zákona č. 30/2026 Z. z. sa mení a dopĺňa takto:

1. V poznámke pod čiarou k odkazu 1 sa na konci pripája čiarka a tieto slová: „nariadenie Európskeho parlamentu a Rady (EÚ) 2024/3005 z 27. novembra 2024 o transparentnosti a integrite činností týkajúcich sa environmentálnych ratingov, sociálnych ratingov a ratingov v oblasti správy a riadenia (ratingov ESG) a o zmene nariadení (EÚ) 2019/2088 a (EÚ) 2023/2859 (Ú v. EÚ L, 2024/3005, 12.12.2024)“.

2. V § 2 ods. 7 tretej vete sa za slovom „subjektu“ čiarka nahrádza bodkou a vypúšťajú sa slová „pričom oznámenie o termíne a program každého zasadnutia takéhoto orgánu je dohliadaný subjekt povinný najmenej tri pracovné dni vopred doručiť Národnej banke Slovenska.“.
3. V § 2 ods. 7 sa na konci pripájajú tieto vety: „Oznámenie o termíne a programe  zasadnutia valného zhromaždenia je dohliadaný subjekt povinný doručiť Národnej banke Slovenska najmenej tri pracovné dni vopred; to neplatí, ak ide o dohliadané subjekty, ktorými sú finanční agenti a finanční poradcovia. Oznámenie o termíne a programe zasadnutia štatutárneho orgánu, dozornej rady alebo iného  orgánu riadiaceho alebo kontrolujúceho činnosť dohliadaného subjektu je dohliadaný subjekt povinný doručiť Národnej banke Slovenska na jej požiadanie, a to najmenej tri pracovné dni vopred.“.

4. V § 16 ods. 5 tretej vete sa na konci pripája čiarka a tieto slová: „alebo ak je potrebné, aby žiadateľ odstránil iné nedostatky zistené v konaní“.

5. V § 40 ods. 2 prvej vete sa slová „3, 4 a“ nahrádzajú slovami „3 až“.

6. V § 40 ods. 5 tretej vete sa na konci pripája čiarka a tieto slová: „ak odsek 9 neustanovuje inak“.

7. V § 40 ods. 9 sa za druhú vetu vkladá nová tretia veta, ktorá znie: 
„Ak základom sadzby pre ročné príspevky je objem pohľadávok, ktoré sú predmetom spravovania úverov podľa osobitného predpisu,1aaaa) je pre výpočet ročného príspevku  rozhodujúci objem pohľadávok, ktoré sú predmetom spravovania úverov podľa osobitného predpisu,1aaaa) zistených k poslednému dňu štvrtého kalendárneho mesiaca po mesiaci, v ktorom prispievateľ nadobudol povolenie na vykonávanie činnosti podľa osobitného predpisu;1aaaa) objem týchto pohľadávok je prispievateľ povinný písomne oznámiť Národnej banke Slovenska najneskôr do 20. dňa piateho kalendárneho mesiaca po mesiaci, v ktorom prispievateľ nadobudol povolenie na vykonávanie činnosti podľa osobitného predpisu.1aaaa)“.

8. V § 42 ods. 1 sa na konci pripája táto veta: „Ak je poplatníkov niekoľko, sú povinní zaplatiť poplatok spoločne a nerozdielne.“.

Čl. II

Zákon č. 235/2012 Z. z. o osobitnom odvode z podnikania v regulovaných odvetviach a o zmene a doplnení niektorých zákonov v znení zákona č. 440/2012 Z. z., zákona č. 435/2013 Z. z., zákona č. 338/2016 Z. z., zákona č. 267/2017 Z. z., zákona č. 368/2018 Z. z., zákona č. 530/2023 Z. z., zákona č. 278/2024 Z. z., zákona č. 355/2024 Z. z. a zákona č. 261/2025 Z. z. sa mení a dopĺňa takto:

1. § 7 vrátane nadpisu znie: 
„§ 7

Výpočet odvodu

Odvod sa vypočíta ako súčin sadzby odvodu a základu odvodu. Ak má regulovaná osoba oprávnenie na výkon činnosti vo viacerých regulovaných oblastiach, na výpočet odvodu sa použije sadzba odvodu, prislúchajúca k činnosti v oblasti podľa § 3 ods. 1 písm. a), z ktorej regulovaná osoba dosahuje najvyššie výnosy alebo príjmy, ak účtuje v sústave jednoduchého účtovníctva. Ak rovnaké najvyššie výnosy alebo príjmy regulovaná osoba dosahuje z viacerých regulovaných činností, na ktoré sa vzťahujú rôzne sadzby odvodu, na výpočet odvodu sa použije vyššia zo sadzieb odvodu prislúchajúca k regulovaným činnostiam, z ktorých dosahuje tieto najvyššie výnosy alebo príjmy.“.

2. V § 9 ods. 6 sa za slová „základu odvodu“ vkladajú slová „alebo k zmene sadzby odvodu“.

3. Za § 17 sa vkladá § 18, ktorý vrátane nadpisu znie:

„§ 18

Prechodné ustanovenia k úpravám účinným od 15. novembra 2026

(1) Výpočet odvodu podľa § 7 v znení účinnom od 15. novembra 2026 sa použije na odvodové obdobie patriace do účtovného obdobia, ktoré začalo najskôr 1. januára 2025, ak je to pre regulovanú osobu priaznivejšie.

(2) Ak bolo za odvodové obdobia patriace do účtovného obdobia, ktoré začalo najskôr 
1. januára 2025, vykonané zúčtovanie odvodov s použitím najvyššej sadzby neprislúchajúcej najvyšším výnosom alebo príjmom, ak regulovaná osoba účtuje v sústave jednoduchého účtovníctva, z činnosti v oblasti podľa § 3 ods. 1 písm. a), správca odvodu vykoná nové zúčtovanie odvodov podľa tohto zákona v znení účinnom od 15. novembra 2026 do konca mesiaca nasledujúceho po mesiaci, v ktorom tento zákon nadobudol účinnosť; správca odvodu pri vykonaní nového zúčtovania odvodov postupuje primerane podľa § 9.“.

Čl. III

Zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení zákona č. 39/2015 Z. z., zákona č. 239/2015 Z. z., zákona č. 437/2015 Z. z., zákona č. 291/2016 Z. z., zákona č. 279/2017 Z. z., zákona č. 177/2018 Z. z., zákona č. 373/2018 Z. z., zákona č. 281/2019 Z. z., zákona č. 390/2019 Z. z., zákona č. 343/2020 Z. z., zákona č. 209/2021 Z. z., zákona č. 310/2021 Z. z., zákona č. 454/2021 Z. z., zákona č. 208/2022 Z. z., zákona č. 309/2023 Z. z., zákona č. 334/2024 Z. z., zákona č. 180/2025 Z. z., zákona č. 187/2025 Z. z. a zákona č. 30/2026 Z. z. sa mení a dopĺňa takto: 

1. § 4 sa dopĺňa odsekom 9, ktorý znie:

„(9) Členovia rady sú na účely osobitného predpisu22g) verejnými funkcionármi.“.

Poznámka pod čiarou k odkazu 22g znie:
„22g) Ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov.“.

2. V § 31c ods. 4 úvodnej vete sa slová „pobočky vybranej inštitúcie“ nahrádzajú slovami „subjektmi z“. 

3. V § 31c ods. 4 písmeno a) znie: 
„a) každý rezolučný subjekt so sídlom v Slovenskej republike alebo subjekt z tretej krajiny, ktorý by bol rezolučným subjektom, ak by mal sídlo v členskom štáte,“.

4. V § 31e ods. 1 sa slová „osoby podľa § 1 ods. 3 z tretej krajiny a“ nahrádzajú slovami „subjektu z tretej krajiny, ale“.

5. V § 31e ods. 3 sa slová „osôb podľa § 1 ods. 3, ktoré sú usadené v tretích krajinách“ nahrádzajú slovami „subjektov z tretích krajín“.

6. V § 31f ods. 4 sa slová „pobočkou vybranej inštitúcie tretej krajiny, ktorá by bola rezolučným subjektom, ak by mala“ nahrádzajú slovami „subjektom z tretej krajiny, ktorý by bol rezolučným subjektom, ak by mal“ a slová „pobočky vybraných inštitúcií“ sa nahrádzajú slovami „subjekty z“. 

7. V § 31f ods. 6 sa slová „pobočky vybraných inštitúcií“ nahrádzajú slovami „subjekty z“.



























Čl. IV

Tento zákon nadobúda účinnosť 15. novembra 2026.











prezident Slovenskej republiky






predseda Národnej rady Slovenskej republiky







predseda vlády Slovenskej republiky

